Kirju mudil
Kirju mudil ehk kirjumudil (Gobiusculus flavescens) on väike ahvenaliste seltsi mudillaste sugukonda kuuluv kala, oma perekonna ainus esindaja. Pikkus 4–6 cm. Keha on punakas. Erinevalt teistest mudilatest paiknevad silmad külgmiselt. Kaks seljauime, neist esimesel on 7 uimekiirt. Eluiga kuni 2 aastat. Levinud Atlandi ookeani idaosa rannikuvööndis Portugalist Norrani ja Läänemeres. Eestis esineb Soome lahe lääneosas.